laion/Wikipedia-Exotic huggingface dataset:
On a Clear Day You Can See Forever

On a Clear Day You Can See Forever (בעברית: ביום בהיר אפשר לראות לנצח) הוא פסקול של סרט בעל אותו השם, בכיכובם של ברברה סטרייסנד ואיב מונטאן. הפסקול הופץ ב-1 ביולי 1970 על ידי חברת התקליטים האמריקאית קולומביה רקורדס. מבחינה מוזיקלית האלבום כולל מוזיקת מקהלה ותזמורת חיה. מתוך האלבום לא יצאו סינגלים רשמיים מלבד שיר הנושא אשר יצא כסינגל שיווקי. המפיק והמפיק בפועל של האלבום היה וואלי גולד אשר לימים עבד עם סטרייסנד גם על אלבומים שלה. המחזמר נכתב על ידי אלן ג'יי לרנר והולחן על ידי בורטון ליין. בשנת 2008 האלבום יצא מחדש על גבי תקליטור. המבקרים שיבחו את האלבום ואת היכולות הווקאליות של סטרייסנד. אם כי מבחינה מסחרית זהו אחד האלבומים שפחות הצליחו בארצות הברית באותה תקופה כאשר הגיע למקום ה-108 בלבד במדינה. אם כי עבור מונטאן זהו היה אחד האלבומים המצליחים שלו במדינה. מידע על האלבום On a Clear Day You Can See Forever באתר MusicBrainz האלבום On a Clear Day You Can See Forever באתר Discogs האלבום On a Clear Day You Can See Forever באתר ספוטיפיי האלבום On a Clear Day You Can See Forever באתר אפל מיוזיק On a Clear Day You Can See Forever (Soundtrack from the Motion Picture) by Barbra Streisand & Yves Montand, Apple Music (באנגלית)
Barbra Streisand's Greatest Hits

Barbra Streisand's Greatest Hits (בעברית: אוסף הלהיטים של ברברה סטרייסנד) הוא אלבום להיטים של הזמרת ברברה סטרייסנד, אשר יצא ב-1 בינואר 1970 על ידי קולומביה רקורדס. האלבום מכיל אוסף של שירים בולטים שהוציאה הזמרת עד לאותה עת כמו השיר "People" שהיה לשיר הראשון שלה להיכנס לעשירייה הפותחת בארצות הברית, ו-"Second Hand Rose" שנכנס ל-40 Top בארצות הברית. בשנת 1986, האלבום הופץ מחדש על גביי דיסק וב-2006 הופץ בפעם השלישית בשם The Hits. הביקורות לאלבום היו חיוביות. מגזין רולינג סטון נתן לאלבום ציון של 5 כוכבים מתוך 5. גם "AllMusic" נתנו ביקורת חיובית לאלבום כאשר כינו אותו כ"אלבום אשר היה חיוני להמצאת הקריירה מחדש של סטרייסנד". האלבום זכה להצלחה רבה בארצות הברית כאשר הגיע מדינה למעמד פלטינה כפולה. גם באוסטרליה ובריטניה זכה להצלחה בולטת כאשר הגיע בשתי המדינות למעמד אלבום זהב. מידע על האלבום Barbra Streisand's Greatest Hits באתר MusicBrainz מידע על האלבום Barbra Streisand's Greatest Hits באתר AllMusic האלבום Barbra Streisand's Greatest Hits באתר Discogs האלבום Barbra Streisand's Greatest Hits באתר ספוטיפיי מייק ברניקר, ג'אק גולד, רוברט מרסי, אתור סטרטה, וורן וינסט
Hello, Dolly!

Hello, Dolly! (בעברית: הלו, דולי!) הוא פסקול המבוסס על מחזמר באותו השם, אשר יצא באוקטובר 1969 ובוצע במקור על ידי ברברה סטרייסנד, וולטר מתאו ומיכאל קרופורד. הפסקול יצא במקור על גביי תקליט על ידי פוקס המאה ה-20 רקורדס אך בשנת 1994, הוא יצא מחדש על גבי תקליטור על ידי פיליפס רקורדס. זהו האלבום השני של סטרייסנד שלא יצא דרך חברת התקליטים קולומביה רקורדס (הראשון - גרסת המחזמר של "מצחיקונת" (1964)). העטיפה של האלבום עוצבה על ידי סטודנט אנונימי בשם ריצ'רד אמסל אשר זכה בתחרות ארצית שהייה לעיצוב העטיפה. האלבום Hello, Dolly! באתר Discogs האלבום Hello, Dolly! באתר אפל מיוזיק https://music.apple.com/us/album/hello-dolly-soundtrack-from-the-motion-picture/1440649051
צד א' וצד ב' (פירושונים)

האם התכוונתם ל... צד א' (אלבום של אסף אמדורסקי) – אלבום של אסף אמדורסקי צד א' וצד ב' – שני צדי תקליטי 7 אינץ' צד א' צד ב' (אלבום של מתי כספי) – אלבום של מתי כספי
אלן נג'ייה

אלן נג'ייה (באנגלית: Allen Njie; נולד ב-26 ביולי 1999) הוא כדורגלן ליברי, המשחק בעמדת הקשר בוואדוץ. נג'ייה התחיל את הקריירה שלו בקבוצת הנוער "פפר", ממנה עבר לקבוצת LISCR. בקיץ 2019, נג'ייה חתם בגראסהופרס ציריך מהליגה השווייצרית השנייה. ב-20 ביולי 2019, נג'ייה ערך את הופעת הבכורה שלו בקבוצה בהפסד 1–2 לסטאד לוזאן אושי. ב-20 בספטמבר, כבש את שער הבכורה שלו בקבוצה בניצחון 1–2 נגד קריאנס. ב-6 באוקטובר 2020, נג'ייה סיכם בבני סכנין מליגת העל, אך העסקה לא יצאה לפועל. ב-19 בפברואר 2021, נג'ייה הושאל לסלאבן בלופו מליגת העל הצ'כית. ב-22 ביולי 2018, נג'ייה ערך את הופעת הבכורה שלו בנבחרת ליבריה בתיקו 0-0 נגד סיירה לאון. ב-20 בדצמבר 2023 חתם בוואדוץ מליגת האתגר השווייצרית. LISCR ליגת העל הליברית: 2016/2017 אלן נג'ייה, באתר Transfermarkt אלן נג'ייה, באתר Soccerway אלן נג'ייה, באתר WorldFootball.net אלן נג'ייה, באתר National Football Teams אלן נג'ייה, באתר FootballDatabase.eu פטרקינג קוואיה, LIBERIAN PLAYERS ABROADAllen Njie signs for Isreali top side Bnei Sakhnin באתר ליבריה ספורט, 6 באוקטובר 2020 (באנגלית)
ספאסקאיה (סדרת טלוויזיה)

ספאסקאיה (ברוסית: Спасская) היא סדרת דרמה רוסית בהפקת VGTRK עבור רשת רוסיה-1. הסדרה עוסקת בשוטרי מחלקת המבצעים של משטרת סוצ'י שבדרום רוסיה, לחופי הים השחור. כל צמד פרקים עוסק במקרה פשע נפרד. הדמות הראשית היא קצינת משטרת הפדרציה הרוסית אנה ספאסקאיה, העומדת בראש המחלקה המבצעית בסוצ'י. ספאסקאיה היא חוקרת פלילים עם מוח חד ואופי חזק. ספאסקאיה ירשה את תכונותיה מסבתה אינסה ארקדייבנה: היא עקרונית, לא מפחדת להיראות משעממת, לא ביישנית מול הממונים עליה, יודעת לטפל בעבריינים ולרסן את הכפופים לה. העיקר הוא שבכל מקרה מבלבל ככל שיהיה היא מוצאת גרסאות לא ברורות ומבחינה בפרטים נסתרים. קרינה אנדולנקו - אנה, שוטרת במחלק הפלילים של משטרת סוצ'י איליה נוסיק - שוטר, שותפה של אנה לריסה אודוביצ'נקו - אינסה ארקדייבנה, סבתא של אנה אתר האינטרנט הרשמי של ספאסקאיה (ברוסית) "ספאסקאיה", במסד הנתונים הקולנועיים IMDb (באנגלית) פרקי הסדרה, בערוץ היוטיוב של רוסיה-1 (ברוסית) "ספאסקאיה", באתר Kinopoisk.ru הסדרה באתר Vokrug.tv ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ספאסקאיה (סדרת טלוויזיה)".
יהודה כהן (רב)

הרב יהודה כהן הוא ראש ישיבת יקירי ירושלים ובאר התלמוד וחבר מועצת חכמי התורה של מפלגת ש"ס. מוסדותיו ברחבי הארץ כוללים: תלמודי תורה, ישיבות, כוללים. משתייך למגזר החרדי-ספרדי. נולד באיראן ב-1940, כ"ט חשוון ה'תש"א בעיר משהד לחכם חנוכה הכהן פראגולה וליוכבד. עלה לישראל בג' בתשרי ה'תש"ך (5 באוקטובר 1959) בגיל 18 ובעידודו של הרב עובדיה יוסף הלך ללמוד בישיבת פורת יוסף בירושלים, בה למד אצל הרב יהודה צדקה והרב בן ציון אבא שאול. לאחר נישואיו, בתחילת שנות ה-70, הקים את ישיבת אוהל מועד עם אחיו הרב שלמה כהנים (נפטר בה' אדר תשע"א) ששימש כמנהל הישיבה, בעוד הרב כהן שימש כראש הישיבה. בשנת 1980 פרש מהישיבה, והקים את ישיבת יקירי ירושלים שבראשה הוא עומד, כמו כן הקים את תלמוד תורה יקירי ירושלים לתשב"ר. כיום כוללים מוסדותיו שני תלמודי תורה, ארבע ישיבות ושני כוללים. מכהן גם כחבר הנהלת רשת בני יוסף. בכ"ג בתמוז ה'תשפ"ג, 13 ביולי 2023, הוכרז על מינויו לחבר מועצת חכמי התורה. מתגורר בירושלים בשכונת מקור ברוך ונשוי לרחל. הרב כהן הוא אב וסב לנכדים ונינים, בניו ובנותיו; לאה כהן – נשואה לרב יעקב כהן ראש ישיבת "נזר התלמוד" ובנו של הרב שלום כהן ראש ישיבת פורת יוסף העתיקה. הרב חנוך כהן – ראש ישיבת באר התלמוד. נשוי ליפה, בתו של הרב שלמה בן שמעון גאב"ד "נווה ציון". הרב רפאל כהן נפטר בשנת תשע"ו בגיל 46. הרב יוסף כהן – ר"מ בישיבת יקירי ירושלים. הרב מאיר הכהן – אב בית ומנכ"ל סעד ומרפא. שיעורי הרב יהודה כהן באתר "קול הלשון" כתבות על הרב יהודה כהן באתר כיכר השבת ראש ישיבת 'אהל מועד' • הגאון רבי שלמה כהן זצ"ל, באתר בחדרי חרדים, 9 בפברואר 2011. ישי כהן, ‏הגאון רבי יהודה כהן מונה לכהן כחבר מועצת חכמי התורה, באתר כיכר השבת, 13 ביולי 2023 שנקרא על שם אביו חכם חנוכה הכהן ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
דגל אלג'יריה

דגל אלג'יריה (בערבית: علم الجزائر) הוא דגלה הלאומי של אלג'יריה. עיצובו כולל שני פסים אנכיים רחבים, פס לבן ופס ירוק, ובמרכזו סהר וכוכב מחומש אדומים. הצבע הלבן מסמל טוהר, והצבע הירוק הוא הצבע המסורתי שמסמל את האסלאם. הסהר והכוכב המחומש הם סמלים המזוהים עם האסלאם, ומצויים בדגלים של מדינות מוסלמיות רבות (לדוגמה בדגל טורקיה). הצבע האדום של הסהר והכוכב מסמל את הדם שנשפך בעת המאבק לעצמאות אלג'יריה. מקור הדגל מעורפל. הוא דומה לדגלים קודמים שבהם השתמשה החזית הלאומית לשחרור אלג'יריה (FLN), ויכול להיות שעוצב עבורה בשנת 1928. הדגל אומץ על ידי אלג'יריה המודרנית באופן רשמי ב-3 ביולי 1962. דגל אלג'יריה סמל אלג'יריה המנון אלג'יריה מדיה וקבצים בנושא דגל אלג'יריה בוויקישיתוף אלג'יריה, באתר דגלי העולם (באנגלית) דגל אלג'יריה, באתר אנציקלופדיה בריטניקה (באנגלית)
האיקואו

האיקואו (בסינית: 海口; בפין-יין: Hǎikǒu) היא נציבות עירונית, עיר הבירה והעיר המאוכלסת ביותר במחוז האינאן שבדרום הרפובליקה העממית של סין. העיר ממוקמת בסמוך לחוף הצפוני של האי האינאן, על שפת נהר הנאנדו. החלק הצפוני של העיר הוא מחוז האי האידיין, המופרד מהחלק העיקרי של האיקואו על ידי נהר האידיין. הנציבות העירונית משתרעת על פני 2,240 קילומטרים רבועים. האיקואו שימשה במקור עיר נמל עבור צ'יונגשאן. האיקואו התפתחה כנמל במהלך המלחמה הסינית-יפנית השנייה בעקבות הכיבוש היפני. לאחר המלחמה, האיקואו והאינאן נותרו תחת שליטה לאומנית עד למבצע הנחיתה באי האינאן, אז נפלה בידי השלטון הקומוניסטי. כיום, יותר ממחצית מהמסחר הכולל של האי עדיין עובר דרך נמליו. בעיר שוכן הקמפוס המרכזי של אוניברסיטת האינאן. מקדש חמשת האדונים שוכן בדרום-מזרח העיר. בשנת 2013 נחתם ברית ערים תאומות בין האיקואו למודיעין-מכבים-רעות. פירוש הסימניות המרכיבות את שם העיר הוא "אוקיינוס" או "ים" ו"פה" או "נמל", בהתאמה. לפיכך, השם "האיקואו" ניתן לתרגום כ"נמל הים" – בדומה לפורטסמות' שבאנגליה. האיקואו שימשה במקור כנמל עבור קיונגשאן, הבירה המנהלית העתיקה של האי האינאן, שנמצאת כ-5 קילומטרים מדרום מזרח. במהלך ההיסטוריה המוקדמת שלה, הייתה האיקואו חלק ממחוז גואנגדונג. במאה ה-13 התבצרה והפכה למוצב צבאי תחת שושלת מינג (1368-1644). הנמל ממוקם מערבית לפתחו של נהר נאנדו, הנהר העיקרי של האינאן. כאשר קיונגשאן נפתח לסחר חוץ על פי חוזה טיינג'ין בשנת 1858, החלה האיקואו להתחרות בעיר המנהלית הישנה. בשנת 1926 עקפה האיקואו את קיונגשאן באוכלוסייה והוכרזה כעיר מנהלית נפרדת. העיר התפתחה כנמל במהלך המלחמה הסינית-יפנית (1937–1945), כאשר היפנים פלשו לאי האינאן. העיר והאי האינאן נשארו בשליטתם של הלאומנים עד אפריל 1950, אז נפלו בידי הקומוניסטים במהלך מבצע הנחיתה באי האינאן. מאז 1949 שמרה האיקואו על מעמדה כנמל הראשי של האינאן, ומטפלת ביותר ממחצית הסחר הכולל של האי. היא החליפה את קיונגשאן כבירה המנהלית של האי. בשנת 1988 הפכה האיקואו לעיר במעמד מחוז, כמו גם לבירת מחוז האינאן שהוקם בתקופה זאת. העיר העתיקה של האיקואו כוללת בניינים ישנים שנבנו ברובם על ידי סינים עשירים מהיבשת וכן על ידי סינים המתגוררים מעבר לים וחזרו למולדתם. סגנון בניית הבתים הוא שילוב סגנונות: פורטוגלי, צרפתי ושל דרום-מזרח אסיה. הרחובות חולקו בעבר לאזורים שונים המוכרים מוצרי רפואה סינית ומערבית, משי ובגדים מחויטים, דגים ובשר טרי, מכירת קטורת, נרות, נייר, דיו וסחורות אחרות. על פי מפקד האוכלוסין משנת 2020 אוכלוסיית הנציבות העירונית מנתה כ-2.87 מיליון תושבים. גידול האוכלוסייה השנתי הממוצע בשנים 2010–2020 עמד על 3.5%. מרבית אוכלוסיית האיקואו מורכבת מבני האן (בסביבות 97%, על פי מפקד 2010). מונגוליה אולן בטור, מונגוליה ישראל מודיעין-מכבים-רעות, ישראל (מ־2013) מבט מרחוב בינהאי לכיוון דרום גשר המאה בהאיקואו הספרייה המחוזית של האינאן מוזיאון האינאן בניינים בהאיקואו מדיה וקבצים בנושא האיקואו בוויקישיתוף אתר האינטרנט הרשמי של האיקואו (בסינית) האיקואו, באתר אנציקלופדיה בריטניקה (באנגלית) China: Hăinán (Prefectures, Cities, Districts and Counties) - Population Statistics, Charts and Map, www.citypopulation.de
לאונטיוס השני, קיסר האימפריה הביזנטית

לאונטיוס (ביוונית: Λεόντιος; נולד ככל הנראה 660 מת באוגוסט 705 או פברואר 706) היה קיסר האימפריה הביזנטית משנת 695 עד 698. מעט מאוד ידוע על ילדותו או בחרותו, הוא נולד באסיה הקטנה התקדם בסולם הדרגות של הממשל הביזנטי ו הוא היה סטרטגוס כלומר מושל צבאי של הפרובינציה אנטוליה ובשנת 682 הגיע לדרגה הגבוהה של "פטריקוס" (Patricus) מידי קונסטנטינוס הרביעי שמשמעותו קרבה מיוחדת לקיסר. החל משנת 680 הדרדרה הח'ליפות של בית אומיה למלחמת אזרחים קשה שהפכה למלחמת כל בכל. לאחר קרבות מרים הצליח עבד אל-מלכ להשליט את מרותו על האימפריה המוסלמית אך רק באוקטובר 692 חיסל כוח אומיי את שארית המרד במכה והרג את עבדאללה אבן אל זובייר בכך השלים עבד אל-מלכ את איחוד ממלכתו. יוסטיניאנוס השני, קיסר האימפריה הביזנטית החליט לנצל את חולשת האומיים ותחת פיקודו של לאונטיוס ערכו החל משנת 686 סדרה של מהלכים צבאיים בארמניה וכפו על עבד אל-מלכ להיכנס למשא ומתן וחתימה על הסכם שלום שעיקרו התחייבות של האומיים לשלם לביזנטים מס שנתי. בשנת 692 ניסה יוסטיניאנוס שוב להכות באומיים, צבא ביזנטי שגודלו לא ידוע, שכלל על פי המקורות הביזנטיים 30,000 שכירי חרב סלאבים ובפיקודו של לאונטיוס נכנס לשטח בשלטון בית אומייה דרך קיליקיה - חבל ארץ בקצה הדרומי של אסיה הקטנה, הגובלת עם קפדוקיה מצפון. בקרב שנערך ככל הנראה ליד העיר אלאיוסה סבסטה (Elaiussa Sebaste) נטה הקרב תחילה לצד הביזנטים אך משערקו השכירים הסלבים לצד המוסלמי הובס הצבא הביזנטי ושרידיו נסוגו בבושת פנים לאונטיוס שילם על הכישלון באופן אישי ונשלח לכלא על ידי הקיסר. הוא שוחרר בשנת 695 וקיבל את התואר סטרטגוס של הפרובינציה של דרום יוון. לאונטיוס ניצל את שחרורו מהכלא ואת עמדת הכוח שבה היה על מנת למרוד כנגד יוסטיניאנוס ולתפוס את השלטון ולאחר שכרת את אפו של יוסטיניאנוס הוא הוגלה לחרסון שבקרים. תקופת שלטונו של לאונטיוס הייתה קצרה ולא מספקת, הוא עסק בעיקר ביוזמה של פשיטות מהירות אל מעבר לקווי הגבול ונסיגות מהירות באותה מידה על מנת להימנע מעימותים וקרבות. צבאות בית אומיה לא התרשמו מהפעילות הצבאית הביזנטית והקישו כי למעשה שלטונו של לאונטיוס סובל מחולשה ופלשו לאפריקה בשנת 696 וכבשו את העיר המרכזית של הפרובינציה - קרתגו בשנת 697, כוח תגבורת ביזנטי נלחם עם הפולשים אך נסוג בבושת פנים לאי כרתים, שם החליטו הקצינים להפנות את מרצם לכוון מבטיח יותר. הם הכריזו על אחד הקצינים, אדם בשם אפסימר (Apsimar) לקיסר והוא הכריז על עצמו כטיבריוס השלישי. המורדים אספו את כוחות הצבא שעמדו תחת פיקודם והפליגו לקונסטנטינופול ושמו את העיר תחת מצור. לאחר מספר חודשים, במהלכם השתוללה בעיר מגפת דבר, נכנס טיבריוס לעיר כמנצח תפס את לאונטיוס כרת את אפו והיגלה אותו למאסר במנזר. בשנת 705 חזר יוסטיניאנוס השני לזירה הפוליטית, הוא הצליח לכבוש את קונסטנטינופול בעזרת בני בריתו הבולגרים וחגג את ניצחונו בכך שהביא את יריביו לאונטיוס וטיבריוס להיפודרום המפורסם של העיר שם הוא שם אותם ללעג בפני תושבי העיר ולאחר מכן, הוציא אותם להורג. על פי כרוניקון אלטינטה (אנ'), גופותיהם של לאונטיוס וטיבריוס נזרקו ביחד לים אך נמצאו מאוחר יותר מחדש ונקברו באי קינליאדה. מדיה וקבצים בנושא לאונטיוס השני, קיסר האימפריה הביזנטית בוויקישיתוף לאונטיוס השני, קיסר האימפריה הביזנטית, באתר "Find a Grave" (באנגלית)
מדריך הבייביסיטר לציד מפלצות (סרט)

מדריך הבייביסיטר לציד מפלצות (באנגלית: A Babysitter's Guide to Monster Hunting) הוא סרט קומדיית-אימה אמריקאי, שבוים על ידי הבמאית רייצ'ל טלליי. הסרט מבוסס על טרילוגיית הספרים באותו השם מאת הסופר ג'ו בלריני, שגם כתב את התסריט לסרט. בסרט מככבים תמרה סמארט, טום פלטון, אינדיה מור ואונה לורנס. עלילת הסרט עוקבת אחר שמרטפית בשם קלי פרגוסון, שנאלצת לצאת למשימה למצוא את הילד עליו היא משמרטפת, לאחר שהוא נחטף על ידי הבוגימן. במהלך משימה זו, קלי מגלה כי קיימת חברה סודית של שמרטפיות ושמרטפים המגנים על הילדים עליהם הם משמרטפים, במקביל לעולם שלם של מפלצות, בהם היא נאלצת להילחם. תמרה סמארט – קלי פרגוסון טום פלטון – הבוגימן אונה לורנס – ליז לרו אינדיה מור – פגי דרוד אלסיו סאלזוטו איאן הו – ג'ייקוב זלמן מומונה טמאדה – שמרטפית מיפן קמרון בנקרופט – פיט פרגוסון הסרט עלה לשידור בכל הפלטפורמות של שירות הזרמת המדיה של נטפליקס ב-15 באוקטובר 2020, עם תרגום לשפת המקור ודיבוב לשפות שונות. "מדריך הבייביסיטר לציד מפלצות", במסד הנתונים הקולנועיים IMDb (באנגלית) "מדריך הבייביסיטר לציד מפלצות", באתר נטפליקס "מדריך הבייביסיטר לציד מפלצות", באתר Rotten Tomatoes (באנגלית) "מדריך הבייביסיטר לציד מפלצות", במסד הנתונים הקולנועיים KinoPoisk (ברוסית) מדריך הבייביסיטר לציד מפלצות, במיזם "אישים" לתיעוד היצירה הישראלית "'A Babysitter's Guide to Monster Hunting' Netflix Movie: Release Date, Plot, Cast, Director, And More". trinikid.com. Retrieved September 22, 2020. "Harry Potter star Tom Felton is unrecognisable in new film". The Independent. September 21, 2020. Retrieved September 22, 2020. "'Babysitter's Guide to Monster Hunting' Sets Cast With Indya Moore, Tom Felton (Exclusive)". www.hollywoodreporter.com. Retrieved September 22, 2020. "Tom Felton Shares Creepy Photo From His Newest Movie". Distractify. Retrieved 2020-09-22. Squires, John (September 9, 2020). "'Freddy's Dead' Director Rachel Talalay is Back With 'A Babysitter's Guide to Monster Hunting'". Bloody Disgusting. Retrieved September 25, 2020.
סרגיי מליקוב

סרגיי אלימוביץ' מליקוב (ברוסית: Серге́й Али́мович Ме́ликов; נולד ב-12 בספטמבר 1965, אורחובו-זויבו, מחוז מוסקבה, רוסיה הסובייטית, ברית המועצות) הוא פוליטיקאי רוסי. משמש כממלא מקום ראש הרפובליקה של דאגסטן החל מ-5 באוקטובר 2020. לאחר סיום בית הספר וסיום האקדמיה הצבאית החל בקריירה צבאית. כיהן כסנטור של האספה הפדרלית של הפדרציה הרוסית מטעם חבל סטברופול בתאריכים 27 בספטמבר 2019 – 5 באוקטובר 2020. קודם לכן שימש כסגן המנהל הראשון של השירות הפדרלי של המשמר הלאומי של הפדרציה הרוסית, מ-28 ביולי 2016 – 27 בספטמבר 2019. היה נציגו של נשיא הפדרציה הרוסית במחוז הפדרלי של צפון הקווקז (12 במאי 2014 – 28 ביולי 2016). מדיה וקבצים בנושא סרגיי מליקוב בוויקישיתוף סרגיי מליקוב, ביישום טלגרם סרגיי מליקוב, ברשת החברתית אינסטגרם סרגיי מליקוב, ברשת החברתית VK "Сергей Меликов назначен врио Главы Республики Дагестан". Президент России (ברוסית). נבדק ב-2020-10-05. "Меликов Сергей Алимович" (ברוסית). Совет Федерации Федерального Собрания Российской Федерации. נבדק ב-2019-09-27. "Меликов Сергей Алимович". Официальный сайт Федеральной службы войск национальной гвардии Российской Федерации. נבדק ב-2017-09-28. "Меликов Сергей Алимович". Совет Федерации. נבדק ב-2019-10-01. ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
Stupid (שיר של אשניקו)

Stupid (בעברית: טיפש) הוא שיר של הראפרית האמריקאית אשניקו מהמיני-אלבום השלישי שלה, Hi It's Me, שיצא דרך דיגיטל פיקניק / פרלפון רקורדס ב-12 ביולי 2019. השיר נכתב על ידי אשניקו, הראפר האמריקאי יאנג בייבי טייט, שאף משתתף בשיר, ואוסקר שלר, והופק על ידי האחרון. השיר נעשה פופולרי באפליקציית שיתוף הווידאו טיקטוק, כאשר סלבריטאים שונים כמו מיילי סיירוס וקודי סימפסון רקדו לשיר. מאז ספטמבר 2019 שימש השיר בלמעלה מ-400,000 סרטונים בטיקטוק, וצבר למעלה מ-92 מיליון השמעות בספוטיפיי בלבד. מיילי סיירוס זכתה בלמעלה מ-2.3 מיליון לייקים כשעשתה ליפ סינק לשיר בסרטון טיקטוק עם קודי סימפסון. השיר הגיע לראש מצעד השירים מתחת להוט 100, מצעד השירים מתחת ל-R&B\היפ הופ, ומצעד ה-Spotify Viral 50. אשניקו הגיבה להצלחת השיר ברשת, וכתבה באינסטגרם, "מאז של-Stupid יש רגע קטן ומשונה בטיקטוק, אני חושבת שזה הוגן שאאלץ את כולכם לעזור לי לממש את חלומי להיות ויראלית". כשנשאלה בראיון לבילבורד כיצד השיר זכה לפופולריות זו, הסבירה אשניקו, "המילים הן ישר לנקודה, בוטות וכנות". מילות השיר "Stupid" באתר Genius סרטון השיר "Stupid" באתר יוטיוב אשניקו, יאנג בייבי טייט, אוסקר שלר Wetmore, Brendan (29 באוקטובר 2019). "Miley Cyrus Made a TikTok to Ashnikko With Cody Simpson". PAPER (באנגלית). נבדק ב-23 בנובמבר 2019. {{cite web}}: (עזרה) Kato, Precious (22 באוקטובר 2019). "Ashnikko's Viral Hit "STUPID" Gets a Blood-Soaked Video Treatment". Ones To Watch. נבדק ב-23 בנובמבר 2019. {{cite web}}: (עזרה) Zhang, Cat (13 בנובמבר 2019). "The Anatomy of a TikTok Hit". Pitchfork (באנגלית). נבדק ב-23 בנובמבר 2019. {{cite web}}: (עזרה) "Bubbling Under Hot 100 - November 16, 2019". Billboard. נבדק ב-23 בנובמבר 2019. {{cite news}}: (עזרה) "Bubbling Under R&B/Hip-Hop Singles - November 16, 2019". Billboard. נבדק ב-23 בנובמבר 2019. {{cite web}}: (עזרה) "How Ashnikko's 'STUPID' Has Just Becomd Spotify's #1 Viral Track". Warner Music New Zealand (באנגלית). נבדק ב-23 בנובמבר 2019. {{cite web}}: (עזרה) Fu, Eddie (2 באוקטובר 2019). "UK Rapper Ashnikko Earns Viral Success With Her TikTok-Driven Breakout 'STUPID'". Genius (באנגלית). נבדק ב-26 בנובמבר 2019. {{cite web}}: (עזרה) @ashnikko [confirmed account] (22 בספטמבר 2019). "Uuuuuuhhhhh looooool?! since "Stupid" is having a weird little moment on tik tok I think that it's only fair that I force u all to help me…". Instagram (באנגלית). נבדק ב-26 בנובמבר 2019. {{cite web}}: (עזרה) Spruch, Kirsten (4 בנובמבר 2019). "Meet Ashnikko, the Rapper Carving a Lane Of Her Own With 'Stupid'". Billboard. נבדק ב-26 בנובמבר 2019. {{cite web}}: (עזרה)
אוזנן החרמון

אוזנן החרמון (שם מדעי: Plecotus macrobullaris; מכונה גם אוזנן אלפיני) הוא מין של עטלף מהסוג אוזנן. הוא תואר לראשונה ב-1965 בידי החוקר הרוסי אלכסנדר קוזיאקין (צר'), שראה בו תת-מין של אוזנן חום ובהמשך ראו בו תת-מין של אוזנן אפור, אך ב-2002 הוחלט להפרידו למין עצמאי. למרות כינויו הוא אינו חי רק בהרי האלפים ונפוץ במרכז ודרום אירופה, דרום-מערב אסיה וגם בישראל הוא מצוי בחרמון כשמו. האוזנן הוא עטלף באורך 46 עד 55 מילימטרים, אורך האמה 37 עד 46 מילימטרים, אורך הזנב 41 עד 53 מילימטרים ומשקלו 6 עד 10 גרם בממוצע. הוא בעל פרווה אפורה-כהה ובהירה יותר באזור הבטן, פנים אפורות-בהירות עם חוטם ורדרד ואוזניים ארוכות ורחבות איתם הוא מאזין לסביבתו. הלסתות לבנות והכנפיים והזנב בעלי קרום חום-אדמדם. לא ידוע בוודאות איפה הוא מצוי אך הוא נצפה מדרום הפירנאים במערב, לאורך האלפים, האלפים הדינריים ומערבה בדרום אירופה דרך הבלקן, ביוון, כרתים, קורסיקה, בהרי הקווקז בארמניה וטורקיה ומזרחה עד צפון-מערב איראן וסוריה וכן בחרמון. הוא נפוץ עד גובה 2,800 מטרים, לרוב במישורים או באחו אלפיני. הוא רודף אחרי עשים, פרפרים וחרקים אחרים צמוד לצמחייה ובימים ישן תחת נקרות עצים או מבנים נטושים. בחורפים קרים יימצאו עד 50 אוזננים צמודים אחד לשני. מצב שימור העטלף ללא חשש. מדיה וקבצים בנושא אוזנן החרמון בוויקישיתוף אוזנן החרמון, באתר ITIS (באנגלית) אוזנן החרמון, באתר NCBI (באנגלית) אוזנן החרמון, באתר האנציקלופדיה של החיים (באנגלית) אוזנן החרמון, באתר GBIF (באנגלית) אוזנן החרמון באתר הרשימה האדומה של IUCN
נחש גופר פסיפי

נחש גופר פסיפי (שם מדעי: Pituophis catenifer) הוא מין של נחש מהסוג נחש גופר שבמשפחת הזעמניים החי במדבריות של דרום ארצות הברית. משמעות שמו המדעית היא: "נושא שרשראות", עקב דפוסי הרצועות דמויי-הטבעות שעל גבו. נחש זה מזכיר במראהו את עכסן הערבות (Crotalus viridis), מה שעוזר לו להתחקות ולהתגונן מטורפים. ההבדל העיקרי בין שני הנחשים היא צורת הראש הצרה יותר של נחש הגופר והיעדר זנב מפוספס בשחור-לבן בקצהו. אורך נחש גופר יכול להגיע ל-91 עד 213 סנטימטרים בממוצע. הוא משתלב עם הנוף החולי וצבעו צהוב-חיוור עם רצועות שחורות, כתומות או חומות בהירות לסירוגין לאורך הגוף והראש חום. הנחש אינו ארסי, אך בעל לסתות רחבות ושיניים חדות. הנחש חי בטבע 12 עד 13 שנים, אך בשביה נרשמו פרטים שחיו מעל 33 שנים. נחש זה מתחבא במחילות ובין שיחים בחום היום והוא פעיל בשעות בין הערביים או בלילה הקרירים. הוא ניזון מטרף של מכרסמים, עופות קטנים ושאר זוחלים ולעיתים ייכנס לבריכות לציד צפרדעים. את טרפו הוא הורג באמצעות לחיצה חזקה בכוח שריריו. הנחש עלול ליפול טרף לטורפים כמו עופות דורסים, קויוטים, סמוריים גדולים ועוד טורפים, ביניהם נחשים אחרים. להגנה הוא מתחקה לעכסן, מתנפח ומתכרבל בתנוחה המזכירה עכסן וגם מנפנף בזנבו שמזכיר "עכס". לרוב הטורפים עוזבים אותו לאחר חיקוי כזה. Pituophis catenifer affinis Pituophis catenifer annectens Pituophis catenifer bimaris Pituophis catenifer catenifer Pituophis catenifer coronalis Pituophis catenifer deserticola Pituophis catenifer fulginatus Pituophis catenifer pumilis Pituophis catenifer sayi מדיה וקבצים בנושא נחש גופר פסיפי בוויקישיתוף נחש גופר פסיפי, באתר ITIS (באנגלית) נחש גופר פסיפי, באתר NCBI (באנגלית) נחש גופר פסיפי, באתר האנציקלופדיה של החיים (באנגלית) נחש גופר פסיפי, באתר GBIF (באנגלית) נחש גופר פסיפי, באתר אנציקלופדיה בריטניקה (באנגלית) נחש גופר פסיפי באתר הרשימה האדומה של IUCN
טמיאס סיבירי

טמיאס סיבירי (שם מדעי: Eutamias sibiricus) הוא מין של מכרסם ממשפחת הסנאיים הקרוב לטמיאס ושייך לשבט המרמיטות. עם זאת הוא הופרד מהסוג לסוג עצמאי - Eutamias. טמיאס זה מצוי בטבע בצפון אירופה, רוסיה וסיביר וגם במזרח אסיה בסין ובקוריאה. זהו הטמיאס היחיד שאינו חי באמריקה הצפונית בטבע. הטמיאס הוא יונק קטן באורך של 18 עד 25 סנטימטרים, כאשר שליש מהאורך מרכיב הזנב הארוך ומשקלו הממוצע הוא 50 עד 150 גרם. ישנה דו-צורתיות זוויגית בין הזכרים הגדולים יותר לנקבות, אך המראה של הצעירים דומה מאוד לבוגרים למעט גודלם. הוא בעל פרווה כתומה-בהירה בעלת 5 פסים כהים ולבנים לסירוגין לאורך גבו עד הזנב. הטמיאסים אינם מאריכים ימים בטבע, לרוב 2 עד 5 שנים, אך בשבי נצפו פרטים שהגיעו לגיל 10 שנים. הטמיאסים חיים במחילות בקרקע באזורים של חורש טבעי, יערות מחטניים שונים כמו הטייגה אך גם ביערות נשירים ובהרים שונים לאורך צפון ומזרח אסיה ובצפון אירופה, אך האדם הפיץ אותם כחיית מחמד לאורך פארקים רבים באירופה, בין השאר בבלגיה, צרפת, שווייץ, גרמניה, אוסטריה, הולנד ואיטליה. רבים מהטמיאסים המופצים הם מינים פולשים שברחו כשבעליהם לא רצו בהם או שנמלטו מהשבי. הטמיאסים הם אוכלי כל המחבבים בעיקר אגוזים וזרעי אורנים הנפוצים בסביבתם. בנוסף הם יאכלו מיני זרעים שונים, שורשים, פירות, דגנים, פטריות, רכיכות, חרקים, ביצים, גוזלים וזוחלים קטנים ואף נבלות. הם עצמם עלולים להיטרף בידי דורסי יום, שועלים, סמורים, ינשופיים וחתולים. הטמיאסים הם בעלי חושים דרוכים ובמקרה של איום פרוותם עוזרת לטשטש את סביבתם והם יכולים לרוץ במהירות למאורתם. הטמיאסים מתרבים באזור אפריל, כשהם קמים מתרדמת החורף והם מתרבים רק פעם או פעמיים בשנה. הנקבות ממליטות לאחר 32 יום של היריון 3 עד 8 גורים המתבגרים תוך 7 עד 8 שבועות. שני הזוויגים מגיעים לבגרות מינית תוך 9 חודשים. מדיה וקבצים בנושא טמיאס סיבירי בוויקישיתוף טמיאס סיבירי, באתר ITIS (באנגלית) טמיאס סיבירי, באתר NCBI (באנגלית) טמיאס סיבירי, באתר Animal Diversity Web (באנגלית) טמיאס סיבירי, באתר האנציקלופדיה של החיים (באנגלית) טמיאס סיבירי, באתר GBIF (באנגלית)